คำอธิบายรายวิชา

กลุ่มสาระการเรียนรู้ศิลปะ ระดับชั้นมัธยมศึกษาปีที่ 5

รหัสวิชา ศ30105 รายวิชา ศิลปะพื้นฐาน 5

จำนวน 0.5 หน่วยกิต เวลา 20 ชั่วโมง

สาระที่ 1 ทัศนศิลป์

มาตรฐาน ศ 1.1 เข้าใจและแสดงออกทางดนตรีอย่างสร้างสรรค์ วิเคราะห์ วิพากษ์วิจารณ์คุณค่าดนตรี ถ่ายทอดความรู้สึก ความคิดต่อดนตรีอย่างอิสระ ชื่นชม และประยุกต์ใช้ในชีวิตประจำวัน

ตัวชี้วัด

1. ศ 1.1 ม.4-6/10 สร้างสรรค์งานทัศนศิลป์ไทย สากล โดยศึกษาจากแนวคิดและวิธีการสร้างของของศิลปินที่ตนชื่นชอบ

2. ศ 1.1 ม.4-6/11 วาดภาพ ระบายสี เป็นภาพล้อเลียนหรือภาพการ์ตูน เพื่อแสดงความคิดเห็นเกี่ยวกับสภาพสังคมในปัจจุบัน

มาตรฐาน ศ 1.2 เข้าใจความสัมพันธ์ระหว่างทัศนศิลป์ ประวัติศาสตร์ และวัฒนธรรม เห็นคุณค่า งานทัศนศิลป์ที่เป็นมรดกทางวัฒนธรรม ภูมิปัญญาท้องถิ่น ภูมิปัญญาไทย และสากล

ตัวชี้วัด

3. ศ 1.2 ม.4-6/1 วิเคราะห์ และเปรียบเทียบงานทัศนศิลป์ในรูปแบบตะวันออกและรูปแบบตะวันตก

4. ศ 1.2 ม.4-6/2 ระบุงานทัศนศิลป์ของศิลปินที่มีชื่อเสียงและบรรยายผลตอบรับของสังคม

5. ศ 1.2 ท.4-6/3 อภิปรายเกี่ยวกับอิทธิพลของวัฒนธรรมระหว่างประเทศที่มีต่อผลงานทัศนศิลป์ในสังคม

สาระที่ 2 ดนตรี

มาตรฐาน ศ 2.1 เข้าใจและแสดงออกทางดนตรีอย่างสร้างสรรค์ วิเคราะห์ วิพากษ์วิจารณ์คุณค่าดนตรี ถ่ายทอดความรู้สึก ความคิดต่อดนตรีอย่างอิสระ ชื่นชม และประยุกต์ใช้ในชีวิตประจำวัน

ตัวชี้วัด

6. ศ 2.1 ม.4-6/5 ร้องเพลง หรือเล่นดนตรีเดี่ยวและรวมวง โดยเน้นเทคนิคการแสดงออก และคุณภาพของการแสดง

7. ศ 2.1 ม.4-6/6 สร้างเกณฑ์สำหรับประเมินคุณภาพการประพันธ์และการเล่นดนตรีของตนเองและผู้อื่นได้อย่างเหมาะสม

8. ศ 2.1 ม.4-6/7 เปรียบเทียบอารมณ์ และความรู้สึกที่ได้รับจากงานดนตรีที่มาจากวัฒนธรรมต่างกัน

9. ศ 2.1 ม.4-6/8 นำดนตรีไปประยุกต์ใช้ในงานอื่น ๆ

มาตรฐาน ศ 2.2 เข้าใจความสัมพันธ์ระหว่างดนตรี ประวัติศาสตร์ และวัฒนธรรม เห็นคุณค่าของดนตรีที่เป็นมรดกทางวัฒนธรรม ภูมิปัญญาท้องถิ่น ภูมิปัญญาไทยและสากล

10. ศ 2.2 ม.4-6/4 อธิบายบทบาทของดนตรีในการสะท้อนแนวความคิดและค่านิยมที่เปลี่ยนไปของคนในสังคม

11. ศ 2.2 ม.4-6/5 นำเสนอแนวทางในการส่งเสริมและอนุรักษ์ดนตรีในฐานะมรดกของชาติ

สาระที่ 3 นาฏศิลป์

มาตรฐาน ศ 3.2 เข้าใจความสัมพันธ์ระหว่างนาฏศิลป์ ประวัติศาสตร์ และวัฒนธรรมเห็นคุณค่าของนาฏศิลป์ที่เป็นมรดกทางวัฒนธรรม ภูมิปัญญาท้องถิ่น ภูมิปัญญาไทยและสากล

ตัวชี้วัด

12. ศ 3.2 ม.4-6/1 เปรียบเทียบการนำการแสดงไปใช้ในโอกาสต่าง ๆ

13. ศ 3.2 ม.4-6/2 อภิปรายบทบาทของบุคคลสำคัญในวงการนาฏศิลป์และการละครของประเทศไทยในยุคสมัยต่าง ๆ

14. ศ 3.2 ม.4-6/3 บรรยายวิวัฒนาการของนาฏศิลป์และการละครไทย ตั้งแต่อดีตจนถึงปัจจุบัน

15. ศ 3.2 ม.4-6/4 นำเสนอแนวคิดในการอนุรักษ์ นาฏศิลป์ไทย

คำอธิบายสาระการเรียนรู้

ศึกษาแนวคิดและวิธีการ การสร้างสรรค์งานทัศนศิลป์ของศิลปินที่ตนชื่นชอบ วาดภาพล้อเลียนหรือภาพการ์ตูนสะท้อนสังคมในปัจจุบัน วิเคราะห์และเปรียบเทียบงานทัศนศิลป์ในรูปแบบตะวันออกและตะวันตก ระบุงานทัศนศิลป์ของศิลปินที่มีชื่อเสียงได้ อภิปรายเกี่ยวกับอิทธิพลของวัฒนธรรมระหว่างประเทศที่มีผลต่องานทัศนศิลป์

ร้องเพลงหรือเล่นดนตรีเดี่ยวและรวมวง โดยเน้นเทคนิคการถ่ายทอดอารมณ์เพลงด้วยการร้องหรือบรรเลง สร้างเกณฑ์ในการประเมินผลงานทางดนตรี คุณภาพของผลงานทางดนตรี คุณค่าของผลงานทางดนตรี การถ่ายทอดอารมณ์ ความรู้สึกของงานดนตรีจากแต่ละวัฒนธรรม สามารถนำดนตรีไปประยุกต์ใช้ในงานอื่น ๆ ได้ อธิบายบทบาทของดนตรีในการสะท้อนสังคม ค่านิยมของสังคมในผลงานดนตรี ความเชื่อของสังคมในงานดนตรี นำเสนอแนวทางและวิธีการในการส่งเสริมอนุรักษ์ดนตรีไทย

ศึกษา การแสดงนาฏศิลป์ในโอกาสต่าง ๆ บุคคลสำคัญในวงการนาฏศิลป์และการละครของไทยในยุคสมัยต่าง ๆ วิวัฒนาการของนาฏศิลป์และการละครไทย ตั้งแต่อดีตจนถึงปัจจุบัน การอนุรักษ์นาฏศิลป์ ภูมิปัญญาท้องถิ่น

โดยใช้ทักษะกระบวนการเรียนรู้แบบวัฏจักรแห่งการเรียนรู้ (4MAT) ได้แก่ Why-บูรณาการประสบการณ์ให้เป็นส่วนหนึ่งของผู้เรียน What-พัฒนาความคิดรวบยอดของผู้เรียน How-พัฒนาแนวคิดและสรุปองค์ความรู้ด้วยตนเอง If-พัฒนาแนวคิดและสรุปองค์ความรู้ด้วยตนเอง ทักษะกระบวนการเรียนรู้แบบ CIPPA Model ได้แก่ ทบทวนความรู้เดิม แสวงหาความรู้ใหม่ ศึกษาทำความเข้าใจความรู้ใหม่ แลกเปลี่ยนความรู้ความเข้าใจกับกลุ่ม สรุปและจัดระเบียบความรู้ แสดงผลงาน ทักษะกระบวนการเรียนรู้บูรณาการแบบ Storyline ของอรทัย และสุวิทย์ มูลคำ (2544) ได้แก่ การผูกเรื่อง การตั้งคำถามหลัก การทำกิจกรรม การจัดชั้นเรียน สื่อ ผลงาน จุดประสงค์ เพื่อให้เกิดความรู้ความสามารถในการสื่อสาร ความสามารถในการคิด ความสามารถในการแก้ปัญหา ความสามารถในการใช้ทักษะชีวิต ความสามารถในการใช้เทคโนโลยี พร้อมทั้งรักความเป็นไทย ใฝ่เรียนรู้ รักชาติ ศาสน์ กษัตริย์ ซื่อสัตย์สุจริต มีจิตสาธารณะ มุ่งมั่นในการทำงาน มีวินัย อยู่อย่างพอเพียง และมีความเป็นสุภาพบุรุษอัสสัมชัญ